Vir die ATKV is gehalte-onderwys onontbeerlik vir die vestiging van suksesvolle skoolgemeenskappe in Suid-Afrika.
Die ATKV beskou die implementering van die Afrikatale in skole as 'n belangrike stap in die regte rigting om meertaligheid, kulturele diversiteit, maatskaplike verdraagsaamheid en gelykheid in onderwys te bevorder.
Die ATKV is dit eens met talle navorsers en onderwyskundiges dat 'n kind se voorafkennis en agtergrond 'n definitiewe rol speel ten opsigte van akademiese prestasie.